Diari Oficial de la Generalitat Valenciana


Sumari del DOGV 3531, del 05-07-1999 (1999/4853)

Notificació de la Resolució de 7 de gener de 1999, de la Direcció General de Centres Docents, per la qual s'acorda la reducció parcial de la subvenció concedida per la Resolució de 18 de setembre de 1998.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3531

Data del DOGV
:   05-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/4853


Organisme emissor
:   Conselleria de Cultura, Educació i Ciència

Tipus de document
:   Anunci

Notificació de la Resolució de 7 de gener de 1999, de la Direcció General de Centres Docents, per la qual s'acorda la reducció parcial de la subvenció concedida per la Resolució de 18 de setembre de 1998. [1999/Q4853]
  
Havent estat practicada notificació i no havent-se pogut localitzar l'interessat en el domicili conegut, d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a notificar la citada resolució a través de la publicació en el Diari Oficial de la Generalitat Valenciana.
  
«Resolució de 7 de gener de 1999 de la Direcció General de Centres Docents per la qual s'acorda la reducció parcial de la subvenció concedida per la Resolució de 18 de setembre de 1998 a la guarderia infantil El Rotgle, de Quart de Poblet.
  
Antecedents de fet
  
Primer
  
Per l'Ordre de 3 de març de 1998, de la Conselleria de Cultura, Educació i Ciència, es van convocar ajudes destinades al manteniment d'institucions dedicades a l'atenció de la població menor de quatre anys dependents de corporacions locals o entitats sense intenció de guany per a l'exercici 1998.
  
Segon
  
Per la guarderia infantil El Rotgle, de Quart de Poblet, es va presentar el dia 22 d'abril de 1998 una sol·licitud de les citades ajudes econòmiques, es tramità la seua obtenció en la forma establida en la mencionada ordre.
  
Tercer
  
Per la Resolució de 18 de setembre de 1998, de la Direcció General de Centres Docents, es va resoldre la convocatòria de les citades ajudes, en la qual s'aprovava la concessió d'una subvenció d'1.515.343 pessetes al centre infantil El Rotgle de Quart de Poblet per a l'exercici 1998. El pagament de les ajudes quedava condicionat al compliment pels beneficiaris de l'obligació de justificació de la subvenció, conformement a allò disposat en la base novena de l'Ordre de 3 de març de 1998.
  
Quart
  
Rebuda la documentació remesa per a justificar l'ajuda que es va concedir a la guarderia infantil El Rotgle de Quart de Poblet i revisada la dita documentació per la Secció de Règim de Subvencions de la Direcció General de Centres Docents, es va constatar que esta entitat cessa en el seu funcionament el dia 30 de juny de 1998, de manera que incompleix així el seu compromís de mantindre en funcionament el centre infantil durant la totalitat de l'any 1998.
  
Fonaments jurídics
  
1. És competència de la Direcció General de Centres Docents, per delegació del conseller de Cultura, Educació i Ciència, dictar la resolució per la qual s'acorde la reducció de la subvenció concedida als centres beneficiaris d'esta convocatòria, segons allò que s'ha disposat en la disposició final primera de l'Ordre de 3 de març de 1998, en què se li conferix la facultat de concedir o denegar estes ajudes i se l'autoritza perquè dicte les resolucions i instruccions necessàries per al seu desenrotllament i execució.
  
2. Segons la base 10, apartat 3.6, de l'Ordre de 3 de març de 1998, s'haurà de reduir totalment o parcialment la subvenció aprovada en els casos en què l'entitat beneficiària no haja mantingut en funcionament el centre infantil durant tot el període lectiu de l'any 1998. En este cas, es reduirà la subvenció concedida en funció dels mesos en què no ha estat efectivament funcionant.
  
En virtut d'això, resolc:
  
Reduir parcialment la subvenció concedida a la guarderia infantil El Rotgle, de Quart de Poblet, per la Resolució de 18 de setembre de 1998, per no haver mantingut en funcionament el centre infantil durant tot el període lectiu de l'any 1998.
  
En conseqüència, la subvenció que es pagarà finalment al citat centre serà la que proporcionalment correspon als mesos que va estar en funcionament, açò és, 909.206 pessetes.
  
Contra la present resolució, que posa fi a la via administrativa, la persona interessada podrà interposar recurs contenciós administratiu davant del Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptats els dos des de l'endemà de la notificació. Tot això segons el que es disposa en els articles 10, 14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 7 de gener 1999.- La directora general de Centres Docents: Concepció Gómez Ocaña.»
  
València, 10 de maig de 1999.- La cap del Servei de Títols, Beques i Ajudes a l'Estudi: Ma. Encarnación Subiela Ribera.